Agnes Strickland

Agnes Strickland (født 19. august 1796, død 8. juli 1874) var en engelsk forfatter som begynte sin litterære karriere med skrive poesi, men fortsatte senere med skrive historiske fortellinger om blant annet konger og dronninger i England. Hun skreve også bøker for barn. Hennes to søstre skrev også bøker.

 Familie 
Agnes var datter av Thomas Strickland av Reydon Hall i Suffolk, som nedstammet fra en gammel adelsslekt. Fra tidlig i middelalderen kunne familien telle sine aner tilbake til normanniske røtter, Vaux eller De Vallibus, og i England først kjent som De Castlecarrock. I 1179 giftet Walter De Castlecarrock og grunnet sin hustru flyttet han til hennes herskapet Great Strickland i nordlige Westmoreland. Her endret han navn til De Strikeland, som betyr «beiteland for kalver». Han ble senere ridder og stamfar til Strickland-familien som har hatt medlemmer i det engelske parlamentet i nær hver eneste generasjon fram til slutten av 1600-tallet.

Agnes ble født i London og hennes far var lærd og underviste sin døtre selv, men var ikke velstående. Familien var litterært interessert, og sammen med sine søstre drømte de om en litterær karriere tilsvarende søstrene Brontë. De utga poesi, barnebøker og noveller. To av hennes yngre søsken, Susanna og Catharine utvandret til Canada i 1832 grunnet fattigdom i England. Både Susanna og Catharine ble forfattere i sitt nye hjemland hvor de skrev om det harde pioneerlivet. For Agnes var det utelukkende å utvandre til et land uten store engelske biblioteker, teatre og museer, og ble ved hjelp av søsteren Elizabeth en feiret forfatter av biografier.

Antagelig var det søsteren Elizabeth som var den som gjorde det meste av den historiske forskningen og skrivingen, men Elizabeth var ekstremt sky og skydde offentliggjøring og kun Agnes’ navn sto nevnt som forfatter.

 Forfatterskapet 
Agnes begynte sin karriere med et dikt, Worcester Field, etterfulgt av The Seven Ages of Woman and Demetrius. Etter å ha skrinlagt poesien skrev hun blant annet Historical Tales of Illustrious British Children (1833), The Pilgrims of Walsingham (1835), Tales and Stories from History (1836).

Hennes viktigste verk er dog Lives of the Queens of England from the Norman Conquest, og Lives of the Queens of Scotland, og English Princesses, etc. (8 bind, 1850–1859), Lives of the Bachelor Kings of England (1861), og Letters of Mary Queen of Scots.

 Ettermæle 
Søstrene Stricklands forskning og undersøkelser var omstendelig og samvittighetsfulle, og deres verker er fortsatt en nyttig kilde, men har ikke den objektivitet som man forventer av dagens historikere. Stricklands stil er ansett som middelmådig av dagens lesere, men sammenlignet med samtidens historiske forfattere skiller de seg ikke utelukkende negativt ut. Agnes Strickland var en som poplariserte historien, og med verkenes sjarm og detaljerikdom var de lenge nyttige for det lesende publikum og for lærere, men de fleste lesere i dag likevel mene at tiden har løpt fra forfatterne og verkene blir lite lest i dag.

 Litterære verker 
Biografier:
 Lives of the Queens of England.  12 bind, 1840-1848
 The Letters of Mary Queen of Scots. 1842-1843
 Lives of the Queens of Scotland and English Princesses Connected with the Regal Succession of Great Britain. 8 bind, 1851-1859
 Lives of the Bachelor Kings of England.  1861
 The Lives of the Seven Bishops Committed to the Tower in 1688. Enriched and Illustrated with Personal Letters, Now First Published, from the Bodleian Library.  1866
 Lives of the Tudor Princesses, Including Lady Jane Gray and Her Sisters.  1868
 Lives of the Last Four Princesses of the Royal House of Stuart.  1872

Barnebøker:
 The Moss-House: In Which Many of the Works of Nature Are Rendered a Source of Amusement to Children.  1822
 The Tell-Tell.  1823
 The Aviary; Or, An Agreeable Visit. Intended for Children.  1824
 The Use of Sight: Or, I Wish I Were Julia : Intended for the Amusement and Instruction of Children.  1824
 The Little Tradesman, or, A Peep into English Industry.  1824
 The Young Emigrant.  1826
 The Rival Crusoes, or, The Shipwreck: Also A Voyage to Norway; and The Fisherman's Cottage : Founded on Facts.  1826
 The Juvenile Forget Me Not; Or, Cabinet of Entertainment and Instruction.  1827
 Historic Tales of Illustrious British Children.  1833
 Tales of the School Room.  1835
 Tales and Stories From History.  1836

 Referanser 

 Litteratur 
 «Stickland, Agnes». British Authors of the Nineteenth Century H. W. Wilson Company, New York, 1936.
 WorldCat.org
 A Short Biographical Dictionary of English Literature

 Eksterne lenker 

 Sisters in the Wilderness
 Lives of the Queens of England, Vol. 1, 2, 3, 4, 5, 6, 7, 8, 9, 10, 11, 12, 13, 14, 15, 16
 Agnes Strickland's Queens of England (c1894) – Laste ned hele boken som PDF (32 MB) og i andre formater

Kategori:Engelske forfattere
Kategori:Britiske historikere
Kategori:Engelskspråklige forfattere
Kategori:Personer fra London
Kategori:Personer fra distriktet East Suffolk i Suffolk